มันนี่ทูเดย์
ประกันราคาถูก
29 ต.ค. 2565

ประกันราคาถูก
นายพิชา สิริโยธิน ผู้อำนวยการบริหาร สมาคมประกันชีวิตไทย เปิดเผยว่า เทศกาลปีใหม่นี้เป็นโอกาสดีในการซื้อประกันอุบัติเหตุเทศกาลสุขใจ เบี้ยราคาถูกปีละ 100 บาท คุ้มครองการเสียชีวิต สูญเสียอวัยวะ มือ เท้า สายตา หรือทุพพลภาพสิ้นเชิง 1 แสนบาท กรณีเสียชีวิตจากการถูกฆาตกรรม ลอบทำร้ายร่างกาย ขับขี่หรือโดยสารรถจักรยานยนต์ ชดเชย 5 หมื่นบาท กรณีเสียชีวิตจากการเจ็บป่วย 5,000 บาท ยกเว้นเสียชีวิตใน 120 วันแรกจะไม่ได้รับการชดเชยค่าใช้จ่ายจัดการงานศพ
แบงก์ไชน่ารุกอีสาน
นายจาง กรรมการผู้จัดการใหญ่ธนาคารแห่งประเทศจีน กล่าวว่า ธนาคารได้เปิดสาขาที่ จ.นครราชสีมา เป็นสาขาที่ 2 ต่อจากขอนแก่น เพราะเล็งเห็นศักยภาพของการพัฒนาด้านเศรษฐกิจของนครราชสีมาที่เป็นประตูสู่ภาคตะวันออกเฉียงเหนือ โดยจะให้บริการด้านธุรกรรมทางการเงินและให้คำปรึกษาด้านธุรกิจ รวมทั้งเป็นแหล่งสินเชื่อกับนักลงทุนทั้งชาวไทยและชาวต่างชาติ